**Bakgrunn:**

Vi står ovenfor store investeringer fremover. Dette fordi vi er en av de kommunene i landet som vokser mest og vi står også ovenfor en sterk økning av antall eldre fra 2020. For å møte denne utviklingen må vi derfor bygge flere omsorgsboliger og sykehjem men også flere barnehager og skoler.Dette innebær store kostnader. For å møte disse utfordringene må vi låne penger. I den perioden vi er inne i nå investerer vi for 2000 millioner kroner, det meste av disse pengene må vi låne. Vi er heldige i dag fordi rentenivået et er lavt, men vi må være så realistiske at vi må ta høyde for at rentene kan øke.Renter og avdrag på dette lånet vil belaste driftsbudsjettene i mange år framover.

Vi må derfor finne smarte løsninger for å løse dette. Med de dårlige overføringene fra staten som rammet oss i Eidsvoll for 2018 samtidig med flere økte investeringsbehov, så la rådmannen inn forslag om eiendomsskatt fra 2018. Ap ønsker i utgangspunktet ikke å innføre eiendomsskatt. Det ble derfor derfor lagt opp til et budsjett for 2018 uten. Videre må vi se etter måter å organisere oss for fremtiden som gjør oss mer effektive uten å kutte i tjenestene . Derfor er våre valg av retning bedre tjenester, men som også vi sparer penger og får mer inntekter på sikt. Vi mener at effektivisering ikke bare er kutt.

**Forslag til vedtak:**

Eidsvoll Ap skal alltid bestrebe seg på å jobbe for bedre kvalitet i de felles velferdstjenestene. Et godt felles ,offentlige tjenestetilbud for alle, skal alltid være høyest prioritert. Eidsvoll Ap skal  ikke innføre eiendomsskatt i Eidsvoll Kommune så lenge det finnes inndekning som ikke går ut over tjenestetilbudene til innbyggerne. Må Eiendomsskatt innføres , skal den kun innføres for å dekke renter og avdrag på lån til investeringer, og det skal jobbes for at den skal være moderat. Blir Eiendomsskatt innført , skal det jobbes for at de som har det vanskelig økonomisk ikke skal bli hardere rammet.